ระเบียบองค์การบริหารส่วนตำบลท่าไหระเบียบองค์การบริหารส่วนตำบลท่าไหว่าด้วยข้อมูลข่าวสารของราชการพ.ศ. ๒๕๕๙[๑] เพื่อให้การจัดระบบการขอ การอนุญาตและการบริการข้อมูลข่าวสารของราชการที่อยู่ในความรับผิดชอบขององค์การบริหารส่วนตำบลท่าไหเป็นไปด้วยความเรียบร้อย รวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชนในการรับรู้ข้อมูลข่าวสารที่อยู่ในความครอบครองของหน่วยงานของรัฐอาศัยอำนาจตามความในมาตรา๕๙ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ และข้อ ๔แห่งประกาศคณะกรรมการข้อมูลข่าวสารของราชการ ลงวันที่ ๒๔ กุมภาพันธ์ พ.ศ.๒๕๔๑ เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูองค์การบริหารส่วนตำบลท่าไหจึงวางระเบียบว่าด้วยข้อมูลข่าวสารของทางราชการไว้ดังต่อไปนี้ข้อ๑ ระเบียบนี้เรียกว่า ระเบียบองค์การบริหารส่วนตำบลท่าไหว่าด้วยข้อมูลข่าวสารของราชการ พ.ศ. ๒๕๕๙ข้อ๒ ระเบียบนี้ให้ใช้บังคับตั้งแต่วันประกาศเป็นต้นไปข้อ๓ บรรดาระเบียบ ข้อบังคับและคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ๔ ในระเบียบนี้องค์การบริหารส่วนตำบล หมายความว่าองค์การบริหารส่วนตำบลท่าไหหน่วยงานในสังกัด หมายความว่าสำนัก กองหรือหน่วยงานที่มีฐานะเทียบเท่ากองในสังกัดองค์การบริหารส่วนตำบลท่าไหข้อมูลข่าวสาร หมายความว่าข้อมูลข่าวสารตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของศูนย์ข้อมูลข่าวสารและหน่วยงานในสังกัดองค์การบริหารส่วนตำบลท่าไหศูนย์ข้อมูลข่าวสาร หมายความว่าศูนย์ข้อมูลข่าวสารองค์การบริหารส่วนตำบลท่าไหนายกองค์การบริหารส่วนตำบล หมายความว่านายกองค์การบริหารส่วนตำบลท่าไหคณะกรรมการ หมายความว่าคณะกรรมการข้อมูลข่าวสารองค์การบริหารส่วนตำบลท่าไหวัน หมายความว่า วันตามปีปฏิทินวันทำการ หมายความว่าวันทำการตามปกติของหน่วยงานของรัฐคำขอ หมายความว่า คำขอข้อมูลข่าวสารตามระเบียบนี้หมวด ๑คณะกรรมการข้อมูลข่าวสารองค์การบริหารส่วนตำบลท่าไห ข้อ๕ ให้มีคณะกรรมการข้อมูลข่าวสารองค์การบริหารส่วนตำบลท่าไหประกอบด้วย(๑) รองนายกองค์การบริหารส่วนตำบล (คนที่ ๑) ประธานกรรมการ(๒) ปลัดองค์การบริหารส่วนตำบล รองประธานกรรมการ(๓) รองปลัดองค์การบริหารส่วนตำบล กรรมการ(๔) ผู้อำนวยการกองช่าง กรรมการ(๕) ผู้อำนวยการกองคลัง กรรมการ(๖) หัวหน้าสำนักงานปลัด กรรมการ(๗) นิติกร กรรมการและเลขานุการข้อ๖ ให้คณะกรรมการข้อมูลข่าวสารองค์การบริหารส่วนตำบลท่าไหมีอำนาจหน้าที่ ดังต่อไปนี้(๑) เสนอนโยบายหรือมาตรการเกี่ยวกับการบริหาร การจัดระบบการขอ การอนุญาต และการบริการข้อมูลข่าวสาร(๒) ให้คำแนะนำหรือเสนอความเห็นเกี่ยวกับข้อมูลข่าวสารที่ต้องลงพิมพ์ในราชกิจจานุเบกษา รวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔)ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่องค์การบริหารส่วนตำบลท่าไหหรือส่งไปยังหอจดหมายเหตุแห่งชาติกรมศิลปากร หรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อทางราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการ(๗)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆ(๙)เชิญบุคคลใดมาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๑๐)ดำเนินงานอื่นใดตามที่นายกองค์การบริหารส่วนตำบลท่าไหมอบหมายข้อ๗ การประชุมคณะกรรมการข้อมูลข่าวสารองค์การบริหารส่วนตำบลท่าไหต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากถ้าคะแนนเสียงเท่ากันให้ประธานในที่ประชุมออกเสียงเพิ่มอีกเสียงเป็นเสียงชี้ขาดข้อ๘ ให้นำความในข้อ ๗มาใช้บังคับกับการประชุมของอนุกรรมการหรือคณะทำงานที่คณะกรรมการข้อมูลข่าวสารองค์การบริหารส่วนตำบลท่าไหแต่งตั้งโดยอนุโลมข้อ๙ มติของคณะกรรมการข้อมูลข่าวสารองค์การบริหารส่วนตำบลท่าไหต้องได้รับความเห็นชอบจากนายกองค์การบริหารส่วนตำบลท่าไหก่อนจึงจะดำเนินการตามมตินั้นได้หมวด ๒ศูนย์ข้อมูลข่าวสาร ข้อ๑๐ ให้จัดตั้งศูนย์ข้อมูลข่าวสารองค์การบริหารส่วนตำบลท่าไหขึ้นอยู่ในความรับผิดชอบควบคุมดูแลของสำนักงานปลัดองค์การบริหารส่วนตำบลท่าไหเพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้าตลอดจนเผยแพร่ จำหน่าย จ่ายแจก รวมทั้งปฏิบัติหน้าที่ให้เป็นไปตามระเบียบนี้และตามกฎหมายว่าด้วยข้อมูลข่าวสารของราชการหมวด ๓การจัดระบบข้อมูลข่าวสารของทางราชการ ข้อ๑๑ ให้หน่วยงานในสังกัดจัดให้มีข้อมูลข่าวสารของทางราชการตามมาตรา๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ ไว้ให้ประชาชนเข้าตรวจดูและส่งให้ศูนย์ข้อมูลข่าวสารองค์การบริหารส่วนตำบลท่าไหเพื่อรวบรวมและการจัดระบบข้อมูลข่าวสารของทางราชการนั้นไว้ให้ประชาชนเข้าตรวจดูได้การจัดประเภทข้อมูลข่าวสารของทางราชการตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่เปิดเผยได้และมิให้เปิดเผยได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้ในกรณีมีเหตุอันควรสงสัยว่าข้อมูลข่าวสารของราชการใดจะเปิดเผยได้หรือไม่ให้นำเสนอคณะกรรมการข้อมูลข่าวสารพิจารณาตามอำนาจหน้าที่ข้อ๑๒ ให้ศูนย์ข้อมูลข่าวสารองค์การบริหารส่วนตำบลท่าไหจัดทำดัชนีข้อมูลข่าวสารที่อยู่ในความรับผิดชอบตามข้อ ๑๑ โดยให้มีรายละเอียดเพียงพอที่ประชาชนสามารถค้นคว้าหาได้เองและให้ตรวจสอบจัดทำให้เรียบร้อยและเป็นปัจจุบันหมวด ๔การขอตรวจดูการขอข้อมูลข่าวสาร และการอนุญาต ข้อ๑๓ ให้ศูนย์ข้อมูลข่าวสารองค์การบริหารส่วนตำบลท่าไหจัดทำสมุดทะเบียนสำหรับผู้เข้ามาขอตรวจดูข้อมูลข่าวสารที่ตั้งแสดงไว้ ทั้งนี้ เพื่อเป็นหลักฐานของทางราชการข้อ๑๔ การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองสำเนาถูกต้องให้ยื่นคำขอเป็นหนังสือตามแบบที่องค์การบริหารส่วนตำบลท่าไหกำหนดพร้อมทั้งแสดงเหตุผลและความจำเป็นและยื่นต่อเจ้าหน้าที่ของศูนย์ข้อมูลข่าวสารองค์การบริหารส่วนตำบลท่าไหหรือเขียนขึ้นเองโดยให้ระบุข้อมูลข่าวสารที่ต้องการในลักษณะที่อาจเข้าใจได้ตามสมควรให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครองหรือควบคุมดูแลของศูนย์ข้อมูลข่าวสารองค์การบริหารส่วนตำบลท่าไหหรืออยู่ในความครอบครองหรือควบคุมดูแลของหน่วยงานใดภายในองค์การบริหารส่วนตำบลท่าไหหรือหน่วยงานนอกสังกัดอื่นใดหากเป็นข้อมูลข่าวสารและอยู่ในความครอบครองหรือควบคุมดูแลของศูนย์ข้อมูลข่าวสารองค์การบริหารส่วนตำบลท่าไหให้เจ้าหน้าที่ประจำศูนย์ข้อมูลข่าวสารซึ่งเป็นพนักงานส่วนตำบลไม่ต่ำกว่าระดับ๒ เป็นผู้อนุญาตและลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อพร้อมทั้งชื่อตัว ชื่อสกุล และตำแหน่งตลอดจนวันเดือนปีให้ชัดเจน ทั้งนี้ให้รับรองตามจำนวนที่ผู้ยื่นขอขอให้รับรองข้อ๑๕ ในกรณีขอตรวจดูขอสำเนาหรือขอสำเนาที่มีคำรับรองถูกต้องของข้อมูลข่าวสารอื่นซึ่งอยู่ในความครอบครองหรือควบคุมดูแลของหน่วยงานใดภายในองค์การบริหารส่วนตำบลท่าไหให้เจ้าหน้าที่ผู้รับคำขอเสนอเรื่องไปยังหน่วยงานนั้นพร้อมทั้งแนะนำให้ผู้ยื่นขอไปประสานกับหน่วยงานนั้นโดยตรงให้หัวหน้าหน่วยงานในสังกัดหรือผู้ที่ได้รับมอบหมายเป็นผู้พิจารณาอนุญาตโดยให้พนักงานส่วนตำบลไม่ต่ำกว่าระดับ ๒เป็นผู้ลงนามรับรองความถูกต้องของข้อมูลข่าวสารเว้นแต่ข้อมูลข่าวสารนั้นเป็นข้อมูลข่าวสารลับซึ่งต้องดำเนินการให้เป็นไปตามระเบียบว่าด้วยการรักษาความลับของทางราชการ พ.ศ.๒๕๔๔ในกรณีไม่อาจวินิจฉัยได้ว่าข้อมูลข่าวสารที่มีคำร้องขอนั้นเป็นข้อมูลข่าวสารที่เปิดเผยได้หรือไม่ให้หัวหน้าหน่วยงานในสังกัดเสนอเรื่องพร้อมความเห็นต่อคณะกรรมการเพื่อพิจารณาวินิจฉัยต่อไปข้อ๑๖ กรณีการเปิดเผยข้อมูลข่าวสารตามคำขอนั้นกระทบถึงประโยชน์ได้เสียของผู้ใดให้หน่วยงานนั้นแจ้งให้ผู้มีส่วนได้เสียทราบโดยมิชักช้าเพื่อให้ผู้มีส่วนได้เสียนั้นคัดค้านภายในเวลาที่กำหนดไว้ในมาตรา ๑๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ๑๗ กรณีผู้มีอำนาจอนุญาต มีคำสั่งมิให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ผู้ยื่นขอทราบพร้อมแจ้งให้ผู้ยื่นขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารตามมาตรา ๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยข้อ ๑๘ ข้อมูลข่าวสารส่วนบุคคลตามมาตรา๒๓ แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้หน่วยงานในสังกัดปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวกับข้อมูลข่าวสารส่วนบุคคลโดยรอบคอบข้อ๑๙ ข้อมูลข่าวสารที่อยู่ในระหว่างการดำเนินการให้ศูนย์ข้อมูลข่าวสารองค์การบริหารส่วนตำบลท่าไหหรือหน่วยงานในสังกัดพิจารณาให้บริการตามระเบียบนี้โดยอนุโลมเว้นแต่เป็นข้อมูลข่าวสารลับตามระเบียบว่าด้วยการรักษาความลับของทางราชการ พ.ศ.๒๕๔๐ หรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือตามที่ผู้มีอำนาจตามข้อ ๑๗ เห็นว่าเป็นเรื่องที่ไม่ต้องเปิดเผยข้อ๒๐ ข้อมูลข่าวสารใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยหมวด ๕กำหนดระยะเวลา ข้อ๒๑ การบริการข้อมูลข่าวสารตามคำขอให้หน่วยงานดำเนินการให้บริการภายในกำหนดระยะเวลาดังนี้(๑)การให้บริการข้อมูลข่าวสารที่จัดไว้ให้ประชาชนตรวจดูหรือขอสำเนาหรือขอสำเนาที่มีคำรับรองความถูกต้องของข้อมูลข่าวสารที่ศูนย์ข้อมูลข่าวสารองค์การบริหารส่วนตำบลท่าไหให้ดำเนินการให้แล้วเสร็จภายในวันทำการที่ได้มีคำขอนั้น(๒)การให้บริการข้อมูลข่าวสารอื่น ๆ ที่อยู่ในความครอบครองหรือควบคุมดูแลของหน่วยงานในสังกัดให้หน่วยงานในสังกัดที่มีข้อมูลข่าวสารพร้อมที่จะจัดหาให้ได้จะต้องดำเนินการให้แล้วเสร็จโดยเร็วหรือภายในวันที่มีคำขอ(๓)ในกรณีที่ข้อมูลข่าวสารที่ขอจำนวนมาก หรือไม่สามารถดำเนินการให้แล้วเสร็จภายใน ๑๕วันจะต้องแจ้งให้ผู้ขอข้อมูลข่าวสารทราบภายใน ๑๕วันรวมทั้งกำหนดวันที่จะดำเนินการแล้วเสร็จให้ผู้ขอข้อมูลข่าวสารทราบด้วยหมวด ๖ค่าธรรมเนียม ข้อ๒๒ ข้อมูลข่าวสารที่มีไว้เผยแพร่หรือจำหน่ายให้คิดค่าใช้จ่ายต่างๆ ตามหลักเกณฑ์ที่องค์การบริหารส่วนตำบลท่าไหกำหนดโดยคำแนะนำของคณะกรรมการข้อมูลข่าวสารองค์การบริหารส่วนตำบลท่าไหข้อ๒๓ การเรียกค่าธรรมเนียมการทำสำเนาหรือสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่องค์การบริหารส่วนตำบลท่าไหกำหนดแต่ต้องไม่เกินอัตราที่คณะกรรมการข้อมูลข่าวสารของราชการกำหนดข้อ ๒๔ รายได้จากการขายหรือจำหน่ายข้อมูลข่าวสารตามข้อ๒๒ และค่าธรรมเนียมตามข้อ ๒๓ ให้เป็นรายได้ขององค์การบริหารส่วนตำบลท่าไหข้อ๒๕ สำหรับกรณีผู้มีรายได้น้อยซึ่งมีพยานหลักฐานมาแสดงยืนยันที่เชื่อถือได้นายกองค์การบริหารส่วนตำบลท่าไหอาจพิจารณายกเว้นค่าธรรมเนียมหรืออัตราค่าธรรมเนียมที่กำหนดในหมวดนี้ได้ตามความจำเป็นหมวด ๗สถานที่บริการข้อมูลข่าวสาร ข้อ๒๖ ศูนย์ข้อมูลข่าวสารองค์การบริหารส่วนตำบลท่าไหตั้งอยู่ที่ทำการองค์การบริหารส่วนตำบลท่าไห เลขที่ ๑๗ หมู่ที่ ๓ ตำบลท่าไหอำเภอเขื่องใน จังหวัดอุบลราชธานี รหัสไปรษณีย์ ๓๔๑๕๐ หมายเลขโทรศัพท์ ๐-๔๕๒๑-๐๗๕๐หมายเลขโทรสาร ๐-๔๕๒๒-๒๐๖๔ข้อ๒๗ ให้นายกองค์การบริหารส่วนตำบลท่าไหรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกองค์การบริหารส่วนตำบลท่าไห มีอำนาจวินิจฉัยสั่งการตามที่เห็นสมควรประกาศ ณ วันที่ ๑๕สิงหาคม พ.ศ. ๒๕๕๙เกษร ยุทธเสนนายกองค์การบริหารส่วนตำบลท่าไหชวัลพร/ปริยานุช/จัดทำ๒๖ กันยายน๒๕๕๙นุสรา/ตรวจ๑ ธันวาคม ๒๕๕๙[๑] ราชกิจจานุเบกษาเล่ม ๑๓๓/ตอนที่ ๗๘ ง/หน้า ๔/๒๒ กันยายน ๒๕๕๙